Καλλιτεχνικό Λύκειο Γέρακα ΓΛΩΣΣΑ - Β΄ΛΥΚΕΙΟΥ

**5Ο ΦΥΛΛΟ ΕΡΓΑΣΙΑΣ: ΜΜΕ: ΠΛΗΡΟΦΟΡΙΑΚΟ ΥΛΙΚΟ**

**Μέσα Μαζικής Ενηµέρωσης**

Ορισµός

• Μέσα µαζικής επικοινωνίας είναι το σύνολο του εντύπου και ηλεκτρονικού τύπου, µε τον οποίο επιτυγχάνεται η ταυτόχρονη µετάδοση ειδήσεων-ιδεών-πληροφοριών, σε απεριόριστο αριθµό ανθρώπων.

Είδη των Μ.Μ.Ε.

• Ο τύπος: Ηµερήσιος, Περιοδικός

• Ο ηλεκτρονικός Τύπος: Ραδιόφωνο, Τηλεόραση, ∆ιαδίκτυο

Θετικές πλευρές

Εφόσον λειτουργούν υπεύθυνα και αντικειµενικά, προσφέρουν σε ποικίλους τοµείς της ανθρώπινης δραστηριότητας.

Στον πολιτικό τοµέα

• Ενηµερώνουν τους πολίτες για πολιτικά γεγονότα σε τοπικό, εθνικό και παγκόσµιο επίπεδο.

• Ενεργοποιούν τη συµµετοχή στα κοινά, στηρίζουν την κοινωνική ελευθερία, αποκαλύπτουν την αδικία, την υποκρισία, το δόλο, την απάτη, τις καταχρήσεις.

• Προωθούν το δηµοκρατικό διάλογο, την πολυφωνία και διευκολύνουν την ελεύθερη έκφραση των ιδεών.

• ∆ιαµορφώνουν δηµοκρατικές πεποιθήσεις, πολιτικό ήθος και ευνοούν την καλλιέργεια δηµοκρατικής συνείδησης.

• Καταγγέλλουν κάθε προσπάθεια υπονόµευσης της δηµοκρατίας

• Ενεργοποιούν το κοινό µε συµµετοχή σε κινητοποιήσεις διεκδίκησης ή διαµαρτυρίας σε θέµατα δικαιωµάτων του ανθρώπου.

• Ελέγχουν την εξουσία και αξιολογούν τα πρόσωπα της κοινωνικής, πολιτικής και πνευµατικής ζωής.

• ∆ιαµορφώνουν την κοινή γνώµη, την παιδαγωγούν και την αφυπνίζουν.

Στον κοινωνικό τοµέα

• Κοινωνικοποιούν µε την προώθηση του διαλόγου, της συλλογικότητας, της προβολής των κοινωνικών προβληµάτων.

• Με την πολυφωνία συµβάλλουν στη διαµόρφωση αντικειµενικής γνώµης στα κοινωνικά θέµατα.

• Αναπτύσσουν κοινωνική συνείδηση, ηθική ευαισθησία και επιτυγχάνουν την κοινωνική συσπείρωση και κινητοποίηση σε θέµατα κοινωνικού ενδιαφέροντος.

• Προβάλλουν και συµβάλλουν στη συναδέλφωση των λαών και στην εδραίωση της παγκόσµιας ειρήνης µε την ενηµέρωση και την παγκόσµια ευαισθητοποίηση σε διεθνή προβλήµατα.

• Με την προβολή του πολιτισµού, την ηθών και των εθίµων συµβάλλουν στη γνωριµία και την επικοινωνία των λαών.

Στον πνευµατικό τοµέα

• Ενηµερώνουν για πλήθος θεµάτων που αφορούν τον άνθρωπο (υγεία, οικονοµία, ασφάλεια, εκπαίδευση, αθλητισµός, τέχνη…) σε εθνικό και παγκόσµιο επίπεδο αυξάνοντας τις γνώσεις.

• Εκλαϊκεύουν, απλοποιούν την ενηµέρωση, καταπολεµούν τις προλήψεις, τις δεισιδαιµονίες και κάθε είδους εθνικιστικές και ρατσιστικές αντιλήψεις.

• Καλλιεργούν και οξύνουν την κριτική σκέψη, διευρύνουν το πνεύµα, µορφώνουν µέσα από τα µηνύµατα και τα ερεθίσµατα που προσφέρουν.

• Προάγουν τον πολιτισµό, ενηµερώνοντας σε θέµατα επιστηµονικά, καλλιτεχνικά, εκπαιδευτικά.

• Καλλιεργούν τη γλώσσα, αφού ο δηµοσιογραφικός λόγος είναι πολυφωνικός.

Στον ηθικό τοµέα

• Καλλιεργούν αξίες, αρχές, κοινωνικές αρετές, ιδανικά και ανθρωπιστικά ιδεώδη.

• Προβάλλουν παραδείγµατα συµπεριφοράς και δράσης σπουδαίων προσωπικοτήτων για µίµηση ή για αποφυγή.

Στον πολιτιστικό-ψυχαγωγικό τοµέα

• Συντελούν στην πολιτιστική αναβάθµιση ατόµων και λαών, µέσα από την επικοινωνιακή προσέγγιση και ανταλλαγή ηθών, εθίµωνπαραδόσεων, αξιών.

• Στηρίζουν και προωθούν την τέχνη προβάλλοντας θεατρικά έργα, κινηµατογραφικές ταινίες, εκδηλώσεις του πνεύµατος και της τέχνης.

• Ψυχαγωγούν.

• Καθιστούν ευρύτερα γνωστές πολιτιστικές και λαϊκές εκδηλώσεις.

Στον εθνικό τοµέα

• ∆ιαδίδουν την παράδοση συµβάλλοντας στη διαµόρφωση της εθνικής συνείδησης και στη διατήρηση της πολιτιστικής ταυτότητας.

Αρνητικές πλευρές

Στον πολιτικό τοµέα

• ∆ιαπλέκονται µε πολιτικά πρόσωπα και κόµµατα, ετεροκαθορίζονται και εξυπηρετούν πολιτικές σκοπιµότητες (προωθώντας συγκεκριµένα πολιτικά πρόσωπα και απόψεις).

• Καλλιεργούν κλίµα µεσσιανισµού και φανατισµού.

• ∆ιαστρεβλώνουν την πραγµατικότητα, γίνονται όργανα προπαγάνδας και εξυπηρέτησης συµφερόντων.

• Ενηµερώνουν µονόπλευρα

• Αλλοιώνουν τα πολιτικά κριτήρια, αποπροσανατολίζουν, χειραγωγούν.

Στον κοινωνικό τοµέα

• Εξαρτώνται και προσανατολίζονται από τη διαφήµιση, µέσω της οποίας προβάλλουν τα καταναλωτικό πνεύµα της εποχής, προάγοντας τον υλικό ευδαιµονισµό και υποτιµώντας τις ηθικοπνευµατικές αξίες.

• Περιορίζουν τις διαπροσωπικές σχέσεις και υπονοµεύουν την ανθρώπινη επικοινωνία

• Εξευτελίζουν και υποτιµούν την ανθρώπινη αξιοπρέπεια.

• Προβάλλουν τη βία, την επιθετικότητα, το έγκληµα, την ανηθικότητας.

• Κινδυνολογούν και κλονίζουν την εµπιστοσύνη του κοινού σε θέµατα οικονοµίας, πολιτικής και κοινωνικής οργάνωσης.

• Υπονοµεύουν το κοινωνικό καθεστώς, γιατί διογκώνουν φήµες και διαδίδουν αοριστολογίες.

Στον πνευµατικό τοµέα

• Υπεραπλουστεύουν, τροφοδοτούν την ύπνωση και τη µαζοποίηση και έτσι αδρανοποιούν την κριτική ικανότητα του ατόµου, αναστέλλουν κάθε δηµιουργική του κίνηση.

• Πλήττουν την ελευθερία της βούλησης.

• Προβάλλουν προγράµµατα, χαµηλής ποιότητας υποβαθµίζοντας την καλαισθησία του κοινού.

• Συντελούν στη συντήρηση επιλεγµένων στερεοτύπων και αναπαράγουν προκαταλήψεις, στάσεις, τρόπους ζωής και δράσης.

Στον ηθικό τοµέα

• Αµβλύνουν την ηθική προβάλλοντας χαµηλής ποιότητας πρότυπα (γρήγορου και εύκολου πλουτισµού µε οποιοδήποτε κόστος).

• Υπερπροβάλλουν και ηρωποιούν τη βίαιη συµπεριφορά.

Στον πολιτιστικό-ψυχαγωγικό τοµέα

• Προκειµένου να υπηρετήσουν το νόµο της προσφοράς και της ζήτησης, προσφέρουν στο κοινό χαµηλής ποιότητας θεάµατα αποκλειστικά διασκεδαστικού χαρακτήρα.

Στον εθνικό τοµέα

• Αµβλύνουν την εθνική συνείδηση µε την αποστροφή προς την παράδοση, την προβολή ξένων προτύπων και την καλλιέργεια του µιµητισµού.

**ΤΥΠΟΣ**

Ορισµός

• Η λέξη Τύπος, παράγεται από το ρήµα τύπτω και σηµαίνει αποτύπωµα. Περιλαµβάνει το σύνολο των εφηµερίδων και περιοδικών που εκδίδονται ηµερήσια ή σε τακτά χρονικά διαστήµατα.

• ∆ιαχωρίζεται πλέον σε ηλεκτρονικό (τηλεόραση, ιστοσελίδες, web pages) και έντυπο, (εφηµερίδες, περιοδικά). Θα προσθέταµε και το ραδιόφωνο.

• Στην έννοια του Τύπου περιλαµβάνονται οι δηµοσιογράφοι, καθώς και η εξουσία που ασκούν.

**Ο Τύπος ως 4η εξουσία**

Οι τρεις κύριες εξουσίες και ο σκοπός που εξυπηρετούν

• Το Σύνταγµα διακρίνει τρία θεσµοθετηµένα είδη εξουσιών, τη νοµοθετική, την εκτελεστική και τη δικαστική

**Σκοπός της διάκρισης των εξουσιών**

• Η ανεξάρτητη και µη επηρεαζόµενη λειτουργία των διαφορετικών θεσµικών πλαισίων

• Η ταυτόχρονη δυνατότητα ελέγχου κάθε ενός από τα άλλα

• Η αποφυγή των αυθαιρεσιών

Ο Τύπος ως ‘4η εξουσία’

Ο Τύπος µε την ιδιαίτερη ισχύ που διαθέτει, αποκαλείται συχνά ‘4η εξουσία’. Ο άτυπος αυτός τίτλος εξηγείται αφού:

• Ασκεί έλεγχο στις άλλες τρείς µορφές εξουσίας

• ∆ιασφαλίζει την ουσία της ∆ηµοκρατίας, θεωρείται δηµιουργός της έννοιας της κοινής γνώµης και της λαϊκής χειραφέτησης και κυριαρχίας

 • Η ιστορία του είναι συνυφασµένη µε τους αγώνες για τηνκατάκτηση των ατοµικών και κοινωνικών ελευθεριών, αποτελεί βασικό κοινωνικό όργανο για την αναζήτηση και φωτισµό της αλήθειας των πραγµάτων. ∆εν είναι τυχαίο ότι φιµώνεται και λογοκρίνεται στα ολοκληρωτικά και δικτατορικά καθεστώτα, επειδή ασκεί µεγάλη επιρροή στις πλατιές µάζες

• ∆ιαθέτει κυριαρχική επιβολή στην κοινή γνώµη που µπορεί να επιβάλλει ιδεολογίες, ενηµερώνοντας επιλεκτικά και αποσπασµατικά, προβάλλοντας ηχηρούς τίτλους, εντυπωσιακές εικόνες, παραπληροφορώντας

• Κατασκευάζει ηγέτες, προσθέτει ή αφαιρεί από το κύρος και τη δύναµη επηρεασµού των κοµµάτων και των πολιτικών προσωπικοτήτων.

**Η ελευθερία έκφρασης και του Τύπου ως προϋπόθεση ∆ηµοκρατίας**

• Η ελευθεροτυπία προϋποθέτει τη δηµοκρατία και είναι αποτέλεσµα της εύρυθµης λειτουργίας των δηµοκρατικών θεσµών

• Η δηµοκρατία στηρίζεται στην ελευθερία ποικίλων µορφών έκφρασης. Φυσικά στην πολιτική, καθώς αποτελεί ο τρόπος αυτός έκφρασης ακόµα και τρόπο ελέγχου των δηµοκρατικών θεσµών αλλά και µέσο συζήτησης για την ορθή εφαρµογή τους ή και την αντικατάσταση των φορέων άσκησής τους.

• Τα Μ.Μ.Ε. στηρίζουν τη λειτουργία τους στην ελευθερία έκφρασης. Αυτή εξασφαλίζει το δεοντολογικό πλαίσιο στο οποίο λειτουργεί ο Τύπος. Η δυνατότητα έκφρασης και διάδοσης µε προφορικό ή γραπτό τρόπο προσωπικών απόψεων κατοχυρώνεται από το Ελληνικό Σύνταγµα, σε συνδυασµό µε το δικαίωµα του καθενός µας για πρόσβαση στην πληροφόρηση

• Η κοινωνία της πληροφορίας αποτελεί αναφαίρετο δικαίωµα όλων,στηρίζεται και προωθείται στα ∆ηµοκρατικά καθεστώτα που ορίζουν τις προϋποθέσεις σύµφωνα µε τις οποίες η διάδοση τηςπληροφορίας δεν θα προσβάλλει την προσωπικότητα των ατόµων: τέτοια προσβολή µπορεί να επέλθει από δηµοσιοποίηση προσωπικών δεδοµένων, συκοφαντία, εξύβριση, προσβολή της τιµής και της υπόληψης

**Παραπληροφόρηση**

Ορισµός

• Είναι η νοθευµένη, µη αληθινή πληροφόρηση του πολίτη, σε θέµατα κοινού ενδιαφέροντος. Πρόκειται για µια ειδικά σχεδιασµένη µετάδοση µηνύµατος, µε σκοπό την παραποίηση της αλήθειας και την παραπλάνηση της κοινής γνώµης.

• Ετυµολογία: παρά + πληροφορώ

**Μορφές**

 απόκρυψη γεγονότων µεγαλοποίηση γεγονότων κατασκευή γεγονότων παρεµβολή σχολίων δραµατοποίηση µιας είδησης µε: ανάλογο οπτικοακουστικό υλικό, µουσική υπόκρουση, ύφος, τόνο φωνής

**Αίτια παραπληροφόρησης (ευθύνες των Ποµπών)**

Εξυπηρέτηση πολιτικών συµφερόντων

• τα ΜΜΕ σκηνοθετούν και εξωραΐζουν (ωραιοποιούν) την εικόνα των πολιτικών αντίστοιχα συκοφαντούν, παραποιούν την εικόνα των πολιτικών τους αντιπάλων

• σε ολοκληρωτικά καθεστώτα, αλλά και σε κατ’ όνοµα δηµοκρατίες, η ίδια η εξουσία επιδιώκει να αποστρέψει το ενδιαφέρον του κοινού από τα βασικά πολιτικοκοινωνικά θέµατα σε άλλες κατευθύνσεις, ώστε να µην αφυπνίζεται ο λαός

• υπάρχουν ΜΜΕ που υπηρετούν συγκεκριµένα κοµµατικά συµφέροντα (πχ. κοµµατικές εφηµερίδες)

Οικονοµικά συµφέροντα

• η εµπορευµατοποίηση των ΜΜΕ και η αναγωγή τους σε κερδοσκοπικές επιχειρήσεις - µε προτεραιότητα το υλικό κέρδος και

όχι την ποιότητα της πληροφόρησης - τα κάνει να επιδιώκουν το µέγιστο κέρδους ανταγωνιζόµενα ο σκληρός ανταγωνισµός ωθεί τα ΜΜΕ στην προβολή θεαµάτων τα οποία διακρίνει η απλοϊκότητα και ο λαϊκισµός (κιτρινισµός, σκανδαλοθηρία, αποσιώπηση και διαστρέβλωση της αλήθειας), προκειµένου να αυξηθεί η τηλεθέαση

• επιδιώκοντας την «πρωτιά» ορισµένοι δηµοσιογράφοι βιάζονται να µεταδώσουν ειδήσεις, χωρίς να διασταυρώσουν τις πηγές τους, µε αποτέλεσµα να παραπληροφορούν το κοινό

• χρηµατισµός δηµοσιογράφων ή εκδοτών από πολιτικούς φορείς ή επιχειρήσεις

• οι µεγαλοϊδιοκτήτες των ΜΜΕ επιδιώκουν να εξυπηρετήσουν πολιτικούς για να εξυπηρετήσουν παράλληλα επιχειρηµατικά τους συµφέροντα (πολλοί από αυτούς είναι προµηθευτές επιχειρήσεων του δηµοσίου ή εργολάβοι δηµοσίων έργων)

**Ευθύνες των δεκτών (γιατί παρασυρόµαστε)**

• η έλλειψη ολοκληρωµένης παιδείας (δίχως γνώσεις, κριτική ικανότητα, προβληµατισµό, αµφιβολία, βούληση) κάνει τα άτοµα να υιοθετούν και να δέχονται αβασάνιστα ό,τι τους παρέχεται ως πληροφόρηση

• η αδιαφορία και η παθητικοποίηση του σύγχρονου ανθρώπου: ο άνθρωπος δε νοιάζεται να ψάξει για να ‘βρει µια αντικειµενική πληροφόρηση αλλά δέχεται άκριτα ό,τι πληροφόρηση του παρέχεται

• ο ενδοτισµός του ατόµου στην εντυπωσιακή και εύπεπτη πληροφόρηση που δεν απαιτεί πνευµατική κόπωση, βαθύ

προβληµατισµό και αναζήτηση της αλήθειας (το κοινό αρέσκεται στον τύπο εκείνο των πληροφοριών που προκαλούν τον εντονότερο δυνατό εντυπωσιασµό του, πληροφορίες διασκεδαστικές και ανάλαφρες)

• οι αυξηµένες υποχρεώσεις του σύγχρονου ανθρώπου δεν του αφήνουν τον απαραίτητο ελεύθερο χρόνο και διάθεση για ενασχόληση µε τα κοινά, πόσο µάλλον τον αναγκαίο χρόνο για να διαχωρίσει την πραγµατική πληροφόρηση από την µη πραγµατική

• oι πολλαπλές και αντικρουόµενες πληροφορίες, σε συνδυασµό µε την ταχύτητα της διάδοσής τους, δεν αφήνουν περιθώρια στο σύγχρονο δέκτη να τις αποκωδικοποιήσει σωστά

• η ταύτιση συγκεκριµένου φορέα ενηµέρωσης (τηλεοπτικού ή ραδιοφωνικού σταθµού ή εφηµερίδας) µε την προσωπική µας ιδεολογία => προσδίδει στο µέσο ενηµέρωσης µεσσιανικό χαρακτήρα => δεχόµαστε ως αληθινή κάθε του πληροφορία ή σχόλιο

• η ιδιοτέλεια: ενίοτε µας συµφέρει η συγκεκριµένη πλευρά της “πραγµατικότητας” που προβάλλεται

**Επιπτώσεις της παραπληροφόρησης**

Στο άτοµο

• λανθασµένες επιλογές: όσοι πιστεύουν στις πληροφορίες αυτές, κάνουν λανθασµένες επιλογές (πολιτικές, οικονοµικές), αφού πέφτουν σε παγίδες που έχουν στήσει επιδέξια όσοι διαστρέφουν τις ειδήσεις

• απώλεια πνευµατικής και ψυχικής ελευθερίας: η ανθρώπινη σκέψη ετεροκαθορίζεται, η αυτοβουλία περιορίζεται

• περιορίζεται η κριτική σκέψη και δεν είναι σε θέση να αµφιβάλλουµε γόνιµα ή να αµφισβητούµε

• προκαλείται άγχος και ανασφάλεια από τη διασπορά ψευδών ειδήσεων

Στην πολιτική ζωή

• πλήττεται η δηµοκρατία, εφόσον ο πολίτης χειραγωγείται και µετατρέπεται σε αδρανή υπήκοο, σκέφτεται και ενεργεί, όπως άλλοι του υποδεικνύουν

• η κατευθυνόµενη ενηµέρωση δεν ελέγχει τα πολιτικά πρόσωπα µε γνώµονα την αξιότητά τους και δεν αποτιµά τις ενέργειές τους µε κριτήριο το κοινό καλό

• οι πολίτες ουσιαστικά δεν είναι σε θέση να ασκήσουν αποτελεσµατικό έλεγχο στους ηγέτες άρα και να συνειδητοποιήσουν τις όποιες ατασθαλίες τους

• όταν η παραπληροφόρηση προέρχεται από φορείς της αντιπολίτευσης, τότε οι παραπληροφορηµένοι πολίτες δεν είναι σε

θέση να εκτιµήσουν το επιτυχηµένο έργο των κυβερνώντων και τους παρεµποδίζουν ως προς την ολοκλήρωσή του

• µετατρέπεται ο λαός σε µια απρόσωπη µάζα, που άγεται και φέρεται κατά τα συµφέροντα όσων κινούν τα νήµατα και τις πηγές της «πληροφόρησης», προκαλώντας φανατισµό, δογµατισµό, ρατσισµό, εθνικισµό, οδηγώντας ακόµη και σε πόλεµο

• η ∆ηµοκρατία, από πολίτευµα της ελευθερίας και της ανεµπόδιστης έκφρασης γνώµης, γίνεται, ουσιαστικά, το πολίτευµα των ισχυρών συµφερόντων, που ελέγχουν τις πηγές της πληροφόρησης και τις µεταβάλλουν σε µέσα προπαγανδιστικής επιβολής

Στην κοινωνία

• όταν η αλήθεια αποσιωπάται, τα κοινωνικά προβλήµατα δεν επιλύονται

• αποπροσανατολίζεται η κοινή γνώµη από τα σηµαντικά θέµατα και στρέφει το ενδιαφέρον της σε επουσιώδη

Στη δηµοσιογραφική αξιοπιστία

• υπονοµεύεται θανάσιµα - µακροπρόθεσµα - το δηµοσιογραφικό λειτούργηµα, αφού στην κοινή γνώµη εδραιώνεται η πεποίθηση ότι οι δηµοσιογράφοι είναι συµβιβασµένοι, φοβισµένοι, αδιάφοροι για την αλήθεια

• για τον λαό τα ΜΜΕ δεν είναι ο αρωγός, τα µέσα που στηρίζουν τη δηµοκρατία και διασφαλίζουν την έγκυρη ενηµέρωση· αντίθετα, είναι κι αυτά µέρος του «παιχνιδιού», του ανηλεούς ανταγωνισµού, µε µοναδικό θύµα τον λαό

**Τρόποι αντιµετώπισης.**

Μ.Μ.Ε.

• αντικειµενική πληροφόρηση, χωρίς τάσεις υπερδιόγκωσης και εντυπωσιασµού

• διάκριση της είδησης από τα σχόλια

• απαλλαγή από προκαταλήψεις και φανατισµό

• ήθος κι υπευθυνότητα απ’ τους δηµοσιογράφους

• τήρηση του κώδικα επαγγελµατικής δεοντολογίας.

Οικογένεια

• έλεγχος των µηνυµάτων που δέχεται το παιδί και ουσιαστική

συζήτηση, για την αποκωδικοποίηση και επεξεργασία τους.

Σχολείο

• απαλλαγή από τη στείρα αποστήθιση και συσσώρευση γνώσεων

• ανάπτυξη της κριτικής ικανότητας, ώστε από µικρή ηλικία ο νέος

να εθίζεται στον προβληµατισµό

• καλλιέργεια της κοινωνικής συνείδησης έναντι του ανταγωνισµού, που κατισχύει στις µέρες µας, µε αφετηρία το

γόνιµο διάλογο διδασκόντων-διδασκοµένων

Κράτος

• ισχυροποίηση του δηµοκρατικού πολιτεύµατος

• λειτουργία υπερκοµµατικών θεσµών

που θα ελέγχουν τα ΜΜΕ και θα ελαχιστοποιούν τα

κρούσµατα παραπληροφόρησης

• οι πολιτικοί οφείλουν να λειτουργούν ως αντιπρόσωποι του λαού και όχι ως φερέφωνα κοµµατικών σχηµατισµών και να ασκούν το λειτούργηµα τους µε γνώµονα το κοινό καλό, γεγονός που σηµαίνει περισσότερη αλήθεια και λιγότερο ψεύδος

**Η ευθύνη του κοινού**

• να αποφεύγει την παθητική αποδοχή, να αντιδρά προσεκτικά στα µηνύµατα, να επιλέγει µόνο ορισµένα στοιχεία και κριτικά να τα αξιοποιεί

• να επιλέγει προσεκτικά τις πηγές ενηµέρωσής του, να µην εξαρτάται από αυτές, να τις εναλλάσσει, ώστε να έχει σφαιρική θεώρηση των πραγµάτων

• να είναι ανεξάρτητο από κάθε ιδιοτέλεια και προσπάθεια εξυπηρέτησης ύποπτων συµφερόντων

• να αντιδρά συλλογικά, όταν τα ΜΜΕ δε λειτουργούν επωφελώς, να ασκεί κριτική και να τη δηµοσιοποιεί, να προσπαθεί να περάσει στον ποµπό το µήνυµα της απόρριψης των µη ποιοτικών εκποµπών.

**‘Κιτρινισµός’ του Τύπου**

Ορισµός

Κίτρινος τύπος αποκαλείται ο σκανδαλοθηρικός, ο ασύδοτος Τύπος που δεν επιδιώκει την ορθή πληροφόρηση της κοινής γνώµης, αλλά

προσπαθεί να:

• εκµεταλλευτεί πολιτικές, οικονοµικές ή κοινωνικές καταστάσεις

• προκαλέσει φανατισµό και να οξύνει τα πολιτικά πάθη

• σπιλώσει προσωπικότητες παίρνοντας αφορµή από συµβάντα της προσωπικής τους ζωής µε σκοπό την πρόκληση και ικανοποίηση νοσηρής περιέργειας

Παράγοντες που τροφοδοτούν και συντηρούν το φαινόµενο του κιτρινισµού του τύπου

• Η επιδίωξη του µέγιστου κέρδους επιδρά καθοριστικά στην ουσία και το περιεχόµενο της επικοινωνίας µε αποτέλεσµα να µετατρέπεται η πληροφόρηση σε εµπόρευµα µε ανταλλακτική αξία. Η λογική της αγοράς ευνοεί τελικά το υπερβολικό, το ψεύτικο, εκείνο που διαφθείρει µε σκοπό τη µεγιστοποίηση της κυκλοφορίας των φύλλων και την κερδοσκοπία

• Η εξάρτηση του Τύπου από τη διαφήµιση, που αποτελεί την κύρια τροφό του, οδηγεί στην ανάγκη της εντυπωσιοθηρίας και της διόγκωσης ελάσσονος σηµασίας γεγονότων. Έτσι ο Τύπος αυξάνει την αγοραστική του δύναµη, εξασφαλίζει διαφήµιση και επιβιώνει οικονοµικά στη σύγχρονη κοινωνία

• Η προσπάθεια του Τύπου να ανταγωνιστεί τα ηλεκτρονικά µέσα τον οδηγεί στην εµπορευµατοποίηση και συχνά στον κιτρινισµό προκειµένου να προσελκύσει αναγνώστες – καταναλωτές.

• Τα πολιτικά και οικονοµικά συµφέροντα που υπηρετούν συχνά κάποιοι δηµοσιογράφοι τους ωθούν να απεµπολούν την αντικειµενικότητα και να οδηγούνται στην προπαγάνδα και στην σπίλωση της υπόληψης των πολιτικών ή οικονοµικών τους αντιπάλων

• Το χαµηλό πνευµατικό επίπεδο του κοινού, η µη εξοικείωσή του µε το γραπτό λόγο, η προτίµησή του στην εικόνα και τον ηχηρό τίτλο επιβάλλουν έναν τύπο εφηµερίδας που αποθεώνει το σκάνδαλο, την υπερβολή , το ψέµα.

**Προϋποθέσεις ορθής λειτουργίας του Τύπου**

• Ανεξαρτησία του Τύπου από στενά οικονοµικά και κοµµατικά συµφέροντα

• Επαγγελµατική ευσυνειδησία και ηθική ακεραιότητα των δηµοσιογράφων, πίστη στο δηµόσιο συµφέρον και σεβασµό στον άνθρωπο, εφαρµογή του κώδικα δηµοσιογραφικής δεοντολογίας

• Η επικράτηση του δηµοκρατικού πολιτεύµατος που εξασφαλίζει ελεύθερη διακίνηση ιδεών, διάλογο και πολυφωνία

• Η πνευµατική εγρήγορση και η κριτική στάση του µέσου πολίτη που απαιτεί σφαιρική και ποιοτική ενηµέρωση

**Ορθή στάση του ατόµου απέναντι στον Τύπο**

Το άτοµο µε τη στάση του θα πρέπει να µάθει να αναπτύσσει αντιστάσεις απέναντι στην προπαγάνδα την παραπληροφόρηση και τον κιτρινισµό του Τύπου. Αυτό θα επιτευχθεί:

• Με την κατάλληλη Παιδεία η οποία θα καλλιεργήσει κριτική ικανότητα, ικανότητα ορθής σκέψης και επιλογής

• Με το να βρίσκεται το άτοµο σε διαρκή εγρήγορση ώστε να επεξεργάζεται λογικά τα µηνύµατα, να διασταυρώνει, να συγκρίνει, να επεξεργάζεται λογικά

• Με το να διακρίνει το άτοµο η επιλεκτικότητα και η αγάπη για την ποιότητα που αποτελεί ένα φυσικό φίλτρο για τις πληροφορίες που προσβάλουν την αισθητική και την προσωπικότητά του.

**Πλεονεκτήµατα Ραδιοφώνου**

• Προσφέρει ευκολία ως προς τον τόπο και χρόνο ενηµέρωσης καθώς βρίσκεται παντού( σπίτι, εργασία, αυτοκίνητο…).

• Επιτρέπει την παράλληλη ενασχόληση µε άλλη δραστηριότητα π.χ. οικειακές εργασίες.

• Ενηµερώνει µε συντοµία και αµεσότητα .

• Καθώς κυριαρχεί ο λόγος επιτρέπει την ανάπτυξη της κρίσης και της φαντασίας.

• Ενθαρρύνει το διάλογο και έτσι κάνει το δέκτη πιο συµµετοχικό.

• Έχει έντονα ψυχαγωγικό χαρακτήρα προσφέροντας παράλληλα ποικιλία επιλογών που καλύπτουν όλες τις προτιµήσεις.

**Μειονεκτήµατα Ραδιοφώνου**

• Απουσιάζει η εικόνα και εποµένως υστερεί στη βιωµατικότητα των γεγονότων.

• Ο λόγος που χρησιµοποιείται είναι συχνά απροσχεδίαστος, χαλαρός, πρόχειρος και ανακριβής.

• Συχνά προσφέρει υπερπληροφόρηση και ο δέκτης αδυνατεί να επανελέγξει ή να κατανοήσει την πληροφορία.

• ∆εν υπάρχει η δυνατότητα πρόσβασης σε όλους καθώς είναι ακριβό µέσο και απαιτεί ειδικές γνώσεις και εξοικείωση.

**Τηλεόραση και βιβλίο**

Γιατί η τηλεόραση ευθύνεται για τον παραγκωνισµό του βιβλίου

• Στην τηλεόραση κυριαρχεί η εικόνα, και παραγκωνίζεται ο λόγος. Η εικόνα έχει καθηλωτική ισχύ εντυπωσιάζει - δεσµεύει και αποδυναµώνει τη φαντασία που είναι απαραίτητη για την ανάγνωση βιβλίων.

• Η τηλεόραση έχει απλό και λιτό λόγο - προσφέρει άκοπα την αίσθηση της επαφής µε την πραγµατικότητα - δεν απαιτεί τίποτε από τον τηλεθεατή σε αντίθεση µε το βιβλίο.

• Ο σύγχρονος πιεσµένος και αγχωµένος άνθρωπος προτιµά τη χαλαρωτική αποχαύνωση µπροστά στη γυάλινη οθόνη από την «κουραστική» ανάγνωση βιβλίων, που απαιτεί χρόνο και πνευµατική εγρήγορση.

• Η τηλεοπτική οθόνη εκπέµπει µια λάµψη που αιχµαλωτίζει και καθηλώνει τον τηλεθεατή, εθίζει στην παρακολούθησή της και αποκόπτει από άλλες δραστηριότητες στον ελεύθερό του χρόνο, όπως η ανάγνωση βιβλίων.

• Ειδικά οι νέοι βλέπουν στην τηλεόραση µια διαφυγή από τον πιεστικό κόσµο των βιβλίων που βιώνουν στην εκπαιδευτική ζωή τους.

• Στην τηλεόραση δεν προβάλλεται ιδιαίτερα το βιβλίο.

• Η τηλεόραση διαχέει τη µετριότητα στη γλώσσα και τον πολιτισµό εθίζει στο χαµηλής ποιότητας θέαµα.

• Η γενικότερη κενότητα που εκπέµπεται από την τηλεόραση σήµερα δεν συνάδει µε τον κόσµο του βιβλίου, τον κόσµο του πνεύµατος, του βάθους, του προβληµατισµού.

**Πώς η τηλεόραση προωθεί το βιβλίο**

• ∆ιαφηµίσεις βιβλίων, βιβλιοπαρουσιάσεις, βιβλιοκριτικές.

• Εκποµπές για νέες κυκλοφορίες βιβλίων.

• Συνεντεύξεις συγγραφέων.

• Εκποµπές για τη λογοτεχνία, την ιστορία και άλλα πεδία που καλούν το κοινό στην ανάγνωση βιβλίων.

• Προβολή ταινιών που έχουν την πηγή τους σε λογοτεχνικά έργα, κάτι που µπορεί να παρακινήσει κάποιον να τα διαβάσει κατόπιν.

**Ακουστικές εκδόσεις**

Ορισµός

Πρόκειται για µαγνητοφωνήσεις λογοτεχνικών έργων που κυκλοφορούν σε ψηφιακή (πια) µορφή.

«Υπέρ»

• ∆ιευκολύνουν τον άνθρωπο στην καθηµερινότητά του, µια και παράλληλα µε το διάβασµα µπορεί να διεκπεραιώνει άλλες

υποχρεώσεις του. Μπορεί π.χ. να «ακούει» το βιβλίο κατά τη διάρκεια των µετακινήσεών του ή των οικιακών του εργασιών.

• Το βιβλίο γίνεται προσιτό σε αναλφάβητους (και ιδίως µετανάστες), τυφλούς, ηλικιωµένους µε προβλήµατα όρασης, κατάκοιτους ασθενείς, και µικρά παιδιά που ακόµα δεν έχουν αναπτύξει την ικανότητα της ανάγνωσης.

• Είναι πιο οικονοµικές από τις έντυπες εκδόσεις.

• Περιορίζεται η όποια οικολογική καταστροφή για την παραγωγή βιβλίων.

«Κατά»

• Χάνεται ο προσωπικός «διάλογος» µε το βιβλίο και η «µυσταγωγία» της ανάγνωσης.

• Ο ακροατής είναι κατά κανόνα πιο παθητικός από τον αναγνώστηκαι δεν είναι ιδιαίτερα προσηλωµένος.

• Ίσως ενταθούν προβλήµατα ορθογραφίας των µικρών παιδιών.

• Σταδιακά ίσως ατονήσει ο γραπτός λόγος και η ιστορική ορθογραφία.

• Ελλοχεύει ο κίνδυνος επέκτασης της διαδικτυακής-ηλεκτρονικής πειρατείας και στον χώρο του βιβλίου και των εκδόσεων, κάτι που θα αποτελέσει πλήγµα και στο θέµα των δικαιωµάτων στην πνευµατική δηµιουργία-ιδιοκτησία.

**ΜΜΕ και γλώσσα**

Η ευθύνη της τηλεόρασης για τη γλωσσική συρρίκνωση

• Η δύναµη της τηλεοπτικής εικόνας περιορίζει τη γλωσσική έκφραση. Στην σύγχρονη πραγµατικότητα της τηλεόρασης ο λόγος υποµνηµατίζει την εικόνα και αναπαράγεται ελλειπτικά, σχεδόν κωδικοποιηµένα.

• Η προχειρότητα και η άγνοια της γλώσσας από τους ανθρώπους της τηλεόρασης. Οι παρουσιαστές των εκποµπών, οι σεναριογράφοι, οι δηµοσιογράφοι και όσοι ασχολούνται µε την παραγωγή λόγου, στην πλειονότητά τους, δεν επιµελούνται σε ικανοποιητικό βαθµό το λόγο που εκφέρουν. Η γλώσσα τους είναι γεµάτη από στερεοτυπικές εκφράσεις (κλισέ), γραµµατικά και συντακτικά λάθη, αχρείαστους ξενισµούς ενώ χαρακτηρίζεται από ένα εξαιρετικά περιορισµένο λεξιλόγιο.

• Η τηλεοπτική διαφήµιση, προκειµένου να καταστήσει δελεαστικά τα προϊόντα για τους καταναλωτές, καταφεύγει για εντυπωσιασµό σε µια γλώσσα γεµάτη σολοικισµούς και λεκτικά ευρήµατα αµφίβολης ποιότητας. Η διαφήµιση αδιαφορεί για τις γλωσσικές ακρότητες, τις περισσότερες φορές µάλιστα, τις επιδιώκει.

• Συχνή αναπαραγωγή του «ξύλινου» και λαϊκίστικου λόγου των πολιτικών στις ενηµερωτικές εκποµπές.

• Ο ελάχιστος τηλεοπτικός χρόνος που διατίθεται για αξιόλογες εκποµπές λόγου. Σπανίζουν οι παρουσίες ανθρώπων µε γλωσσική καλλιέργεια (διανοούµενοι, λογοτέχνες κ.λπ.).

• Η κατάχρηση της αναπαραγωγής του προφορικού λόγου της καθηµερινότητας µε εµµονή σε στοιχεία συνθηµατικών γλωσσών (argot ή slang) διαφόρων κοινωνικών οµάδων (των νέων, των περιθωριακών, των οµοφυλόφιλων κ.λπ.).

**Προϋποθέσεις… η τηλεόραση µπορεί να συµβάλει στη γλωσσική καλλιέργεια**

• Με την γλωσσική κατάρτιση των δηµοσιογράφων και των παρουσιαστών. Οι σχολές των επαγγελµάτων της τηλεόρασης θα πρέπει να δίνουν ιδιαίτερο βάρος στη γλωσσική εκπαίδευση.

• Με τη γλωσσική επιµέλεια του τηλεοπτικού λόγου –ενηµερωτικού και ψυχαγωγικού - από φιλολόγους ώστε να περιοριστούν όσο το δυνατό στο ελάχιστο τα λάθη σε γραµµατικό, συντακτικό και λεξιλογικό/σηµασιολογικό επίπεδο.

• Με τον εµπλουτισµό του προγράµµατος µε εκποµπές για τον πολιτισµό γενικότερα. Πρέπει να ακούγεται και ο λόγος των διανοούµενων και των λογοτεχνών, των επιστηµόνων και των καλλιτεχνών, οι οποίοι, κατά κανόνα, µεριµνούν για τη γλώσσα.

• Με ειδικές εκποµπές για τη γλώσσα, αξιοποιώντας τη δύναµη του µέσου, ώστε να στραφεί το ενδιαφέρον του κοινού προς τη γλωσσική καλλιέργεια.

• Βασικότερη προϋπόθεση είναι να σταµατούσε η τηλεόραση να προβάλλει «αρνητικά» γλωσσικά πρότυπα, είτε µέσω των διαφηµίσεων, είτε µέσω των διαφόρων τηλεοπτικών προσώπων που, αν και γραφικά, χαρίζουν µεγάλη τηλεθέαση.

**ΜΜΕ – σχέσεις λαών**

Κίνδυνος για την πολιτιστική ταυτότητα µιας αναπτυσσόµενης χώρας από την πολιτιστική κυριαρχία των αναπτυγµένων χωρών.

• Οι αναπτυγµένες χώρες επιδιώκουν, στα πλαίσια της επέκτασής τους, εκτός από την οικονοµική διείσδυση στις αναπτυσσόµενες χώρες, και την πολιτιστική τους αφοµοίωση.

• Στα ΜΜΕ τα ισχυρά κράτη προβάλλουν έναν τρόπο ζωής που εξυπηρετεί τα δικά τους , οικονοµικά και ιδεολογικά συµφέροντα.

• Οι λαοί των αναπτυσσόµενων χωρών συνηθίζουν να µιµούνται τον τρόπο ζωής του ισχυρού προκειµένου να νιώσουν ότι ανήκουν στην πρόοδο και τον εκσυγχρονισµό.

• Έτσι αδιαφορούν για τη δική τους παράδοση, γλώσσα και ιστορία, τα στοιχεία, δηλαδή, που αποτελούν την πολιτιστική τους ταυτότητα, και υιοθετούν συνήθειες και αρχές ξένες προς το πολιτισµό τους.

• Οι συνέπειες είναι ορατές σε κάθε πλευρά της κοινωνικής ζωής:

στην οµιλία, στη διασκέδαση, στις σχέσεις, στο ντύσιµο κ.λπ. όπου η αλλοίωση της πολιτιστικής ταυτότητας ενός λαού οδηγεί σε µια οικουµενική οµοιοµορφία.

**Πώς τα ΜΜΕ θα συµβάλουν στην αλληλοκατανόηση και στον αλληλοσεβασµό των ατόµων, των οµάδων και των λαών**

• Πρέπει η λειτουργία τους να χαρακτηρίζεται από πολυφωνία και δηµοκρατικότητα ώστε να διατυπώνονται ισότιµα σε ελεύθερο και δηµιουργικό διάλογο, όλες οι απόψεις.

• Οι ενηµερωτικές και ψυχαγωγικές εκποµπές θα πρέπει να πληροφορούν για τα κοινωνικά, πολιτισµικά ή ιδεολογικά στοιχεία κάθε οµάδας ή λαού, ώστε να προωθείται η γνωριµία και η αλληλοκατανόηση µεταξύ τους.

• Με τη γνωριµία και την αλληλοκατανόηση γίνεται δυνατή η αποδοχή της ιδιαιτερότητας του Άλλου (ατόµου, οµάδας ή λαού), και επιτυγχάνεται η ανεκτικότητα η οποία είναι δοµικό στοιχείο της κοινωνικής συνοχής.

• Κατά συνέπεια πρέπει να αποφευχθεί η µονοµέρεια από τα ΜΜΕ, η προσκόλληση σε µια ιδεολογία, διότι καλλιεργεί τις προκαταλήψεις, το φανατισµό και τη µισαλλοδοξία.

• Η προβολή από τα ΜΜΕ των ιδιαίτερων στοιχείων της κουλτούρας κάθε κοινωνικής οµάδας ή λαού ενισχύει την πολιτισµική

αλληλεπίδραση µέσω της σύγκρισης των ιδεών, των πεποιθήσεων και των αξιών τους.

**ΜΜΕ – Σχολείο - Νέοι**

Ο καινούριος ρόλος που καλείται να παίξει ο δάσκαλος στην εποχή µας, κατά την οποία οι νέοι δέχονται έναν καταιγισµό πληροφοριών από τα µέσα µαζικής επικοινωνίας.

• Πρέπει να εγκαταλειφθεί το παραδοσιακό µοντέλο της διδασκαλίας που ήθελε το δάσκαλο – αυθεντία να µεταδίδει στους µαθητές επιφανειακές γνώσεις. Ο δάσκαλος πρέπει να καθοδηγεί πλέον το µαθητή να «ανακαλύπτει» τη γνώση µέσω των δικών ενεργειών (διερευνητική διαδικασία).

• Να βοηθήσει τους µαθητές να αποκτήσουν τις δεξιότητες που είναι απαραίτητες προκειµένου να διαχειριστούν τον τεράστιο όγκο πληροφοριών που δέχονται από τα µέσα µαζικής επικοινωνίας (κριτική ικανότητα, έλεγχος της αξιοπιστίας της πληροφορίας).

• Να ενθαρρύνει την αυτενέργειά τους, ώστε να συνειδητοποιήσουν οι ίδιοι οι µαθητές τις µαθησιακές τους ανάγκες και να υιοθετήσουν συγκεκριµένα κριτήρια στην αναζήτηση των κατάλληλωνπληροφοριών.

• Να βοηθήσει τους µαθητές στην εξοικείωση µε τη χρήση των ΜΜΕ ώστε να µπορούν να έχουν απρόσκοπτη πρόσβαση στη ροή των πληροφοριών.

• Ο δάσκαλος θα πρέπει να είναι ικανός να καταδείξει την ανοιχτή δοµή της γνώσης, όπως αποτυπώνεται στον πλουραλισµό των ΜΜΕ, αποφεύγοντας την παρουσίαση της µιας και µοναδικής ερµηνείας των γεγονότων

Ποια είναι τα κατάλληλα εφόδια µε τα οποία είναι ανάγκη να εξοπλιστεί η νέα γενιά για την καλύτερη χρήση των µέσων αυτών;

• Γνώσεις και δεξιότητες ώστε να µπορεί να χειρίζεται και να αξιοποιεί τις δυνατότητες των σύγχρονων µέσων µαζικής επικοινωνίας (υπολογιστές, διαδίκτυο, κινητά τηλέφωνα, κ.ά.)

• Κριτική ικανότητα ώστε να µπορεί να αξιολογεί τον τεράστιο όγκο των πληροφοριών που δέχεται, ως προς την αξιοπιστία και τη χρησιµότητά τους.

• ∆ηµοκρατικές αντιλήψεις και πλουραλιστική κουλτούρα ώστε να µπορεί να συνειδητοποιήσει την διαφορετικότητα των ανθρώπων και των ιδεών τους. Να αποδεχτεί το γεγονός ότι υπάρχουν πολλές οπτικές γωνίες για κάθε ζήτηµα.

• Υψηλό βαθµό αυτενέργειας και δηµιουργικότητας ώστε να είναι σε θέση να θέτει τους στόχους της αυτοβελτίωσής του και να βρίσκει τα µέσα για την επίτευξή τους.

• Γλωσσοµάθεια. Αν περιοριστούµε στα όρια της µητρικής γλώσσας αδρανοποιούµε τη δυνατότητα της οικουµενικότητας που χαρακτηρίζει τα σύγχρονα ΜΜΕ.

• Αισθητική καλλιέργεια διότι ένα µεγάλο µέρος των πληροφοριών που διακινούνται στα ΜΜΕ (διαφήµιση, ιστότοποι, εκποµπές, κ.λπ.) είναι κακής ποιότητας και χαµηλής αισθητικής σε βαθµό που, τελικά, υπονοµεύει την παιδευτική λειτουργία των Μέσων.

**MME & Iδιωτικός βίος**

Περί ιδιωτικότητας

• Η ιδιωτικότητα είναι θεµελιώδες ανθρώπινο δικαίωµα. Το Σύνταγµα (άρθρο 9) αναγορεύει την κατοικία του καθενός σε άσυλο και ορίζει την ιδιωτική και οικογενειακή ζωή του ατόµου απαραβίαστη. Τα όρια ανάµεσα στο δηµόσιο και το ιδιωτικό µετατοπίζονται - ή µάλλον καταργούνται- ως αποτέλεσµα νέων αντιλήψεων που και πάλι αφετηριάζονται στις τεχνολογικές εφαρµογές (π.χ. ∆ιαδίκτυο, ψηφιακή εικόνα) και την επιθετική παρεµβατικότητα των (ηλεκτρονικών κυρίως) ΜΜΕ. (Νίκος Φραγκάκης ∆ικηγόρος)

**Εκφάνσεις παραβίασης της ιδιωτικότητας από τα ΜΜΕ**

• συνεντεύξεις «επωνύµων» εστιασµένες στην ιδιωτική τους ζωή

• µεσηµεριανές «κουτσοµπολίστικες» τηλεοπτικές εκποµπές

• reality show

• κίτρινος τύπος

• κουτσοµπολίστικα περιοδικά

• «τηλεδικεία» («τηλεδικαστήρια»: εκποµπές µε αποκαλύψεις

«σκανδάλων» και κρίσεις επ’ αυτών)

• ιστοσελίδες κοινωνικής δικτύωσης (facebook, myspace κ.λπ.)

**Αίτια παραβίασης της ιδιωτικότητας από τα ΜΜΕ**

• Η ιδιωτική ζωή «επωνύµων», καλλιτεχνών, τηλεπαρουσιαστών, µοντέλων, αθλητών, πολιτικών κ.λπ., αποτελεί πρόσφορο έδαφος για την εξυπηρέτηση των κερδοσκοπικών στοχεύσεων των ΜΜΕ, διότι η προβολή της προκαλεί το ενδιαφέρον του κοινού, που ελκύεται από την «ανθρώπινη» πλευρά των προσώπων αυτών ή από κουτσοµπολιά γύρω από ιδιωτικές τους στιγµές. Τα ΜΜΕ µε τον τρόπο αυτό αυξάνουν την απήχησή τους στο κοινό, κάτι που τους αποφέρει κέρδη από διαφηµίσεις.

• Όλα αυτά, βέβαια, έχουν να κάνουν µε τη νοοτροπία που κυριαρχεί στο χώρο των ΜΜΕ, νοοτροπία που δίνει έµφαση µόνο στο κέρδος, αδιαφορώντας για την ποιότητα και το ήθος που εκπέµπεται.

• ∆εν υπάρχει ο κατάλληλος έλεγχος από πλευράς πολιτειακών οργάνων για την παραβίαση της ιδιωτικότητας από τα ΜΜΕ.

Σχετικές ενέργειές τους µένουν ατιµώρητες από τις αρχές, που είτε αδιαφορούν είτε φοβούνται µήπως κατηγορηθούν για «φίµωση» των ΜΜΕ.

• Πολλές φορές άνθρωποι (καλλιτέχνες, πολιτικοί κ.λπ) που στηρίζονται στη δηµόσια εικόνα τους και θέλουν προβολή, τροφοδοτούν οι ίδιοι τα ΜΜΕ µε θέµατα σχετικά µε την ιδιωτική τους ζωή, για να καταφέρουν να βρεθούν στην «πρώτη γραµµή» της επικαιρότητας και να «συζητιούνται», κάτι που για τους ίδιους µπορεί να εξαργυρωθεί ποικιλοτρόπως.

• Σε πολλές περιπτώσεις τα ΜΜΕ «αυτο-τροφοδοτούνται» αποκαλύπτοντας ιδιωτικές στιγµές των δικών τους ανθρώπων-στελεχών τηλεπαρουσιαστών, δηµοσιογράφων κ.λπ.).

• Και το κοινό απ’ τη µεριά του φέρει µερίδιο ευθύνης για τη διόγκωση του προβλήµατος, µια και «επιβραβεύει» τα ΜΜΕ παρακολουθώντας άκριτα ό,τι προβάλλεται σχετικά µε τις ιδιωτικές στιγµές διαφόρων προσώπων. Αν τα ΜΜΕ δεν έβρισκαν απήχηση, δεν θα συνέχιζαν να προσβάλλουν την ιδιωτική ζωή των ανθρώπων.

• Τα τελευταία χρόνια µε το διαδίκτυο, και κυρίως µε την «κοινωνική δικτύωση» (facebook, myspace κ.λπ.), η ιδιωτικότητα των ανθρώπων εκτίθεται ιδιαιτέρως εύκολα σε παραβίαση από τον οποιονδήποτε και διάφορα κουτσοµπολιά µπορούν να πάρουν διαστάσεις δηµόσιου εξευτελισµού στον κυβερνοχώρο.

**∆ηµοσιογραφία ιδιωτικότητα και δεοντολογία**

• αν υπάρχει άδεια ή συναίνεση και συµµετοχή του προσώπου για το οποίο παρουσιάζουν στοιχεία ιδιωτικής φύσεως, δεν υπάρχει πρόβληµα δηµοσιογραφικής δεοντολογίας και νοµιµότητας, υπάρχει όµως πρόβληµα ουσίας στην πληροφόρηση του κοινού

• αν οι δηµοσιογράφοι δρουν εν κρυπτώ και µετέρχονται οχληρές, αδιάκριτες, ίσως και παράνοµες, µεθόδους παρακολούθησης της ιδιωτικής ζωής ανθρώπων, τότε είναι υπόλογοι όχι µόνο για παραβίαση του δηµοσιογραφικού δεοντολογικού κώδικα, αλλά και απέναντι στη δικαιοσύνη, για παραβίαση βασικών δικαιωµάτων συνανθρώπων τους

• Αντίλογος: η παρακολούθηση της ιδιωτικής ζωής ανθρώπων έχει οδηγήσει σε αποκαλύψεις εγκληµάτων ή σκανδάλων που δεν περιορίζονται στη σφαίρα του ιδιωτικού. Αυτό, βέβαια, δεν σηµαίνει πως οι δηµοσιογράφοι θα υποκαταστήσουν τις διωκτικές, ποινικές, δικαστικές αρχές και πως οι οθόνες των τηλεοράσεων ή οι σελίδες των εφηµερίδων και του διαδικτύου θα µετατραπούν σε «λαϊκά δικαστήρια». Αν ο δηµοσιογράφος έχει µια πληροφορία που µπορεί να οδηγήσει στην αντιµετώπιση του όποιου εγκλήµατος, δεν πρέπει να την εκµεταλλεύεται για να κερδίσει απήχηση στο κοινό. Πρέπει να τη διασταυρώνει, να την ελέγχει και να τροφοδοτεί µ’ αυτήν τις όποιες αρµόδιες αρχές, που οφείλουν να αναλάβουν τα περαιτέρω.

Τη «δόξα» για την αποκάλυψη θα τη λάβει ούτως ή άλλως.

**Μορφές και προβολή τηλεοπτικής βίας**

Λεκτική

Ψυχολογική

Σωµατική

Τη συναντάµε σε:

• παιδικά προγράµµατα, κόµικς, µε τους παιδικούς ήρωες να αναλαµβάνουν ρόλους µε βίαιο και επιθετικό χαρακτήρα, ένταση, εκδικητικότητα, πνεύµα ανταγωνισµού και άσκησης εξουσίας • ταινίες και τηλεοπτικές σειρές κοινωνικού και αστυνοµικού περιεχοµένου

• αθλητικές εκποµπές

• ριάλιτι τηλεπαιχνίδια

• δελτία ειδήσεων

• πολιτικές συζητήσεις (λεκτική βία, όταν τα πνεύµατα οξυνθούν) Πώς προβάλλεται η βία στην τηλεόραση

• Η βία δεν προβάλλεται πάντοτε µε απεχθή τρόπο στην τηλεόραση, αφού συχνά µυθοποιείται στο πρόσωπο ηρωικών ή νόµιµων χρηστών της, όπως είναι οι αστυνοµικοί, ενώ άλλοτε κωµικοποιείται, αρκεί να θυµηθεί κάποιος τις κωµικές ταινίεςπολεµικών τεχνών, και άλλα προγράµµατα διασκεδαστικού χαρακτήρα. Η ουσία είναι ότι πάρα πολύ συχνά παρουσιάζεται να ασκείται χωρίς συνέπειες.

• Τα κινούµενα σχέδια περιβάλλονται από µία ευκολία ναπαραγωγής, υπό την έννοια ότι δεν αποτελούν ακριβές παραγωγές. Η συχνότητα προβολής τους ωστόσο ενδέχεται να αναπαράγει τη βία µε µεγαλύτερη πυκνότητα. Η φύση τους που χαρακτηρίζεται κυρίως από καταιγισµό δράσης και ήχου, υποβάθµιση του διαλόγου, τεχνική της πρόκλησης προσήλωσης των µικρών τηλεθεατών σε συγκεκριµένα υπερβολικά και βίαια στιγµιότυπα, προβολή τροµακτικών µορφών, τεράτων και επιθετικών χαρακτήρων, κ.λπ., έχει ποικίλα δυσµενή αποτελέσµατα στην παιδική ψυχοσύνθεση

• Η συχνή επίσης παρουσία των όπλων επιφέρει την εξοικείωση µε αυτά, ακολούθως και δυστυχώς και µε τη χρήση τους

• Σε ένα αθλητικό γεγονός, η λεκτική και σωµατική βία µεταξύ των παικτών προκαλεί πλήρη ανατροπή της ευχάριστης ατµόσφαιρας. Συχνά καταστρέφονται γήπεδα και τραυµατίζονται παίκτες και φίλαθλοι.

• Η ώρα προβολής των βίαιων προγραµµάτων και η συνολική υποβλητικότητα της ατµόσφαιρας παίζουν ιδιαίτερο ρόλο στην επίδραση των βίαιων σκηνών. Οι ίδιες σκηνές είναι περισσότερο έντονες και σαφώς πιο τροµακτικές όταν προβάλλονται στη διάρκεια της νύχτας και όχι υπό το φως της ηµέρας.

Αίτια προβολής της τηλεοπτικής βίας

• Τα προγράµµατα που προβάλλουν βίαιες και επιθετικές σκηνές,έχουν χαµηλό κόστος παραγωγής, αφού δεν εστιάζουν στην ποιότητα των διαλόγων, το σενάριο και τους συντελεστές, αλλά µόνο στην καταγραφή σκηνών βίας, τρόµου, επιβολής δύναµης, τα οποία χαρακτηρίζονται από προχειρότητα και χαµηλή ποιότητα.

• Εξασφαλίζουν υψηλά ποσοστά τηλεθέασης, αφού απευθύνονται στα ένστικτα και καθηλώνουν.

• Εξυπηρετούν τα τηλεοπτικά κανάλια, που επιζητούν εύπεπτες, γρήγορες παραγωγές, θέλουν να εντυπωσιάσουν, να προσελκύσουν το ενδιαφέρον αλλά και να αυξήσουν την τηλεθέαση ανταγωνισµό.

• Ο έντονος εµφανής ή µη ανταγωνισµός των τηλεοπτικών καναλιώνπροκαλεί την υπερβολή, την τάση για δραµατοποίηση των καταστάσεων, την ένταση και όξυνση των πνευµάτων, αντικαθιστώντας το διάλογο, τη σύνεση, το σεβασµό στο συνάνθρωπο

 • Η υπερπροβολή της βίας και της τροµοκρατίας από ειδησεογραφικές εκποµπές προκαλεί ανασφάλεια. Οι φοβισµένοι πολίτες είναι πλέον πρόθυµοι να αποδεχθούν τη θυσία ατοµικών ελευθεριών στον βωµό της προστασίας τους. Αυτό όµως ενέχει έναν σοβαρό κίνδυνο: την εκµετάλλευση της κατάστασης αυτής από ένα αδιαφανές οικονοµικοπολιτικό σύστηµα για τη χειραγώγηση και την καταστολή της λαϊκής δύναµης

• Αδυναµία της πολιτείας να ελέγξει αποτελεσµατικά τα ΜΜΕ και να εφαρµόσει πιστά και χωρίς παρεκκ τον κώδικα τηλεοπτικής δεοντολογίας που αφορά στη βία.

**Συνέπειες**

**Ατοµικό επίπεδο:**

• Η βία δεν είναι απαραίτητα µια κατάσταση που επιδρά άµεσα την ώρα της τηλεοπτικής αναπαραγωγής της. Τα αποτελέσµατά της µπορούν να είναι µακροχρόνια και µπορούν να εισχωρήσουν στο υποσυνείδητο του παιδιού µε δυνατότητα να εκδηλωθούν αργότερα. Η µελλοντική αποκλίνουσα συµπεριφορά έχει συχνή πηγή τους την τηλεόραση.

• Η µίµηση και επανάληψη επικίνδυνων σκηνών, που έχει συχνά προκαλέσει θανάτους µικρών παιδιών.

• Ο άνθρωπος αισθάνεται φόβο, ανασφάλεια για την πιθανότητα να υποστεί βίαιη συµπεριφορά ανά πάσα στιγµή (θύµατα ληστειών, βιασµών κ.ά.), έλλειψη εµπιστοσύνης στους γύρω του, αλλά και στο κράτος.

• Τα παιδιά δεν έχουν τη δυνατότητα να διαχωρίσουν την πραγµατικότητα από τις φανταστικές εικόνες, προσλαµβάνουν παραστάσεις οι οποίες µπορούν εύκολα να µετατραπούν σε διεξοδικά κοινωνικά σενάρια επίλυσης δύσκολων καταστάσεων και προβληµάτων

• Η υπερπροβολή της βίας και της τροµοκρατίας από ειδησεογραφικές εκποµπές προκαλεί ανασφάλεια. Οι φοβισµένοι

πολίτες είναι πλέον πρόθυµοι να αποδεχθούν τη θυσία ατοµικών ελευθεριών στον βωµό της προστασίας τους.

• Η συνεχής προβολή της βίας οδηγεί στην εξοικείωση µ’ αυτή, και µπορεί να προκαλέσει αντικοινωνικά συναισθήµατα, τόσο επιθετικά όσο και αµυντικά.

• Χειρότερη ακόµη συνέπεια είναι η απουσία απέχθειας ή αποστροφής για τα φαινόµενα της βίας, και η αποδοχή σε σηµείο ικανοποίησης της περιέργειας αιµατηρών σκηνών ή στιγµιότυπων που περιέχουν βωµολοχίες και λεκτική βία, όχι µόνο σε τηλεοπτικό περιβάλλον αλλά πολλές φορές και στον κοινωνικό περίγυρο.

• Οξύνεται η επιθετικότητα και η ένταση των παιδιών, γίνονται πιοκυνικά, επιρρεπή στα πάθη, µέσα από την ηρωοποίηση βίαιων, επιθετικών και εγκληµατικών προτύπων.

• ∆ιαµορφώνονται αρνητικά πρότυπα, διαστρεβλώνονται αξίες, ιδεώδη, ιδανικά, αλλοτριώνεται η ανθρώπινη συνείδηση.

 **Αντιστάσεις**

Γονείς

• Να δώσουν προτεραιότητα στη σωστή διαπαιδαγώγηση των παιδιών, µε την προώθηση τηλεοπτικών προγραµµάτων που αναδεικνύουν κοινωνικά χαρακτηριστικά όπως η σύνεση, η φιλία, η συνεργασία

• Να καλλιεργήσουν την κουλτούρα, δίνοντας πρώτα οι ίδιοι το παράδειγµα, πως η τηλεόραση αποτελεί ψυχαγωγικό και ενηµερωτικό µέσο, ώστε να επιλέγουν αντίστοιχα προγράµµατα

• Να διδάσκουν στα παιδιά τους τις αρνητικές συνέπειες της βίαιης συµπεριφοράς και να προωθούν και µέσα από την συµπεριφορά τους στην καθηµερινότητα εναλλακτικές λύσεις αντιµετώπισης των προβληµάτων

• Αναγκαία η οικογενειακή ηρεµία και η ψυχική υγεία στο σπίτι, πουεπιτρέπουν την υγιή καθοδήγηση των πρώτων παιδικών βηµάτων από τους γονείς, αλλά και την από κοινού τηλεθέαση, ώστε να απαντούν στις ερωτήσεις τους, να δίνονται διευκρινήσεις, να αναπτύσσεται υγιής αλληλεπίδραση

• Να ενηµερώνονται για το τι παρακολουθούν τα παιδιά τους, κυρίως σε ώρες ακατάλληλες

• Να µην χρησιµοποιούν την τηλεόραση ως µέσο επιβράβευσης ή τιµωρίας, κάτι που την καθιστά ακόµα πιο αναγκαία για τα παιδιά ΜΜΕ

• Αφού τα µέσα αυτά έχουν τη δυνατότητα να κατευθύνουν τον τηλεθεατή, οφείλουν να σέβονται τις ζώνες παιδικής ακροαµατικότητας, αλλά και να µετριάζουν τα ποσοστά βιαιότητας και στις άλλες ζώνες τηλεθέασης, καθώς οποιοσδήποτε µπορεί να επηρεαστεί και να µιµηθεί τα δρώµενα που τον κατακλύζουνκαθηµερινά υπό τη µορφή εντυπωσιακών οπτικοακουστικών εικόνων

• Οι υπεύθυνοι των διαφόρων τηλεοπτικών προγραµµάτων πρέπει να αισθάνονται την ευθύνη για την προστασία του ψυχικού, συναισθηµατικού, πνευµατικού κόσµου των νέων

Πολιτεία:

• Να θεσπίσει νόµους που εξασφαλίζουν ποιοτικά τηλεοπτικά προγράµµατα που σέβονται τα παιδιά και τα δικαιώµατά τους.

• Να συνταχθεί ένας κώδικας δεοντολογίας που να δεσµεύει τους δηµοσιογράφους για τον τρόπο διαχείρισης της είδησης και των τηλεοπτικών προγραµµάτων.

• Έλεγχος των τηλεοπτικών καναλιών, ώστε να διαχειρίζονται τα τηλεοπτικά προγράµµατα µε γνώµονα την προστασία των δικαιωµάτων των πολιτών και ιδιαίτερα των παιδιών και εφήβων

**∆ιαδίκτυο (Ίντερνετ )**

**Ορισµός**

• Το ∆ιαδίκτυο, γνωστό συνήθως και µε την αγγλική άκλιτη ονοµασία Internet, είναι ένα µέσο µαζικής επικοινωνίας.

• Είναι το παγκόσµιο δίκτυο για τη σύνδεση ηλεκτρονικών υπολογιστών και την ανταλλαγή πληροφοριών, µηνυµάτων κ.τλ. µεταξύ τους Πλεονεκτήµατα από την ανάπτυξη της πληροφορικής και της χρήσης του Ίντερνετ

• Σύνδεση µε ηλεκτρονικές βιβλιοθήκες – βιβλιοπωλεία και βάσεις δεδοµένων από όλον τον κόσµο.

• Ελεύθερη κυκλοφορία της γνώσης (εποµένως ο χρήστης έχει την δυνατότητα να εµπλουτίσει τις γνώσεις του και να διευρύνει τους πνευµατικούς του ορίζοντες).

• Ανταλλαγή πληροφοριών και επιστηµονικών συµπερασµάτων.

• Η επιστηµονική γνώση είναι προσβάσιµη από όλους και η έρευνα διευκολύνεται.

• Αξιοποίηση της νέας τεχνολογίας στην εκπαίδευση, εξοικείωση των µαθητών µε τις πρόσφατες εξελίξεις σε κάθε επιστηµονικό κλάδο.

• Η εισαγωγή των υπολογιστών στην εκπαίδευση εξασφαλίζει γνώση που προκύπτει µετά από έρευνα των ίδιων των µαθητών,

αποµακρύνει το δάσκαλο από τον µονοδιάστατο ρόλο του αναµεταδότη τυποποιηµένων γνώσεων και τον καθιστά καθοδηγητή της µάθησης.

• Η επικοινωνία µε φίλους και γνωστούς ανά τον κόσµο ή η συµµετοχή σε οµάδες συζήτησης σπάει το φράγµα της απόστασης, ενισχύει την κοινωνική επαφή και την ανταλλαγή απόψεων και εποµένως ευρύνει το πεδίο επικοινωνίας.

• Η επαφή του χρήστη µε στοιχεία από διαφορετικές κουλτούρες τον καθιστά πιο ανεκτικό και καταπολεµά προκαταλήψεις και ρατσιστικές νοοτροπίες.

• Εκσυγχρονισµός της δηµόσιας διοίκησης µέσα από την αυτοµατοποίηση συναλλαγών, την καταπολέµηση της γραφειοκρατίας, την επιτάχυνση ποικίλων λειτουργιών και την ενίσχυση της ευελιξίας των υπηρεσιών.

• ∆υνατότητα νέων προοπτικών στο εργασιακό πεδίο τόσο µε τη βελτίωση συνθηκών που σχετίζονται µε τον ανθρώπινο µόχθο όσο και µε την ανάπτυξη νέων µορφών εργασιακής δραστηριότητας όπως η τηλεργασία.

• ∆ιευκόλυνση της εµπορικής δραστηριότητας µε τη δυνατότητα διάθεσης αγαθών µέσω του υπολογιστή (e-bay, e-shop).

• Ενθάρρυνση της συµµετοχής του πολίτη στα δηµόσια πράγµατα καθώς οι πολιτικές αποφάσεις, οι συζητήσεις πολιτικών προσώπων και νόµοι γνωστοποιούνται άµεσα µέσω του διαδικτύου και εποµένως ενηµερώνεται και ενεργοποιείται.

• Ψυχαγωγία και διασκέδαση: πρόσβαση στην τέχνη αλλά και παιχνίδια.

Μειονεκτήµατα από τη χρήση του Ίντερνετ

• Όξυνση των κοινωνικών ανισοτήτων ανάµεσα στους προνοµιούχους που έχουν πρόσβαση στη νέα τεχνολογία και στους µη προνοµιούχους που αποκλείονται από την κοινωνία της πληροφορίας, αδυνατούν να χρησιµοποιήσουν τη νέα τεχνολογία και καθίστανται ένα νέο είδος αναλφάβητων.

• Κίνδυνος να παρασυρθούν ιδιαίτερα οι νεαροί χρήστες από το αµφίβολης συχνά ποιότητας υλικό που διακινείται στο διαδίκτυο.

• Αποµόνωση και αποξένωση του χρήστη από το στενό και το ευρύτερο κοινωνικό περιβάλλον µε αποτέλεσµα οι ανθρώπινες σχέσεις να γίνονται τυπικές.

• Αδυναµία προστασίας πνευµατικών δικαιωµάτων: Η απουσία επαρκούς νοµικού πλαισίου για την πνευµατική ιδιοκτησία οδηγεί τους χρήστες σε παρεµβάσεις ή αναπαραγωγές έργων, γεγονός που αφήνει τον πνευµατικό δηµιουργό ανυπεράσπιστο.

• Η γλώσσα κωδικοποιείται και αλλοιώνεται καθώς υιοθετείται άκριτα το ξένο λεξιλόγιο.

• Κίνδυνος να χαθούν παραδοσιακές αξίες και να µαζοποιηθούν και να χειραγωγηθούν αναπτυσσόµενοι λαοί.

• Ανεξέλεγκτη πληροφόρηση - ελάχιστος ο έλεγχος των µεταδιδόµενων πληροφοριών ⇒ ανεξακρίβωτες – κατασκευασµένες πληροφορίες

• Πορνογραφικό υλικό, ιστοσελίδες εγκληµατικών οµάδων, ακραίες πολιτικές και θρησκευτικές οργανώσεις

**Τηλεοπτικά σκουπίδια (Trash TV) Προσδιορισµός της έννοιας**

**Αίτια υψηλής τηλεθέασης της Trash TV**

• Το µορφωτικό-πνευµατικό επίπεδο του κοινού είναι χαµηλό και δεν ορθώνονται αντιστάσεις απέναντι στην υποβάθµιση της ποιότητας των τηλεοπτικών εκποµπών.

• Η κριτική των ανθρώπων είναι απενεργοποιηµένη και λόγω ανεπαρκούς ουσιαστικής µόρφωσης και λόγω περιορισµένων εµπειριών και λόγω πίεσης χρόνου και άγχους, που έχουν ως συνέπεια την παθητική παρακολούθηση τηλεόρασης «για χαλάρωση».

• Η διέγερση παθών και ενστίκτων του κοινού. Όταν κάποιος απευθύνεται σε σηµεία που δεν συνειδητοποιείς και που δεν ελέγχεις, καταφέρνει να παρακάµψει τις όποιες λογικές, κριτικές αντιστάσεις σου απέναντι σ’ αυτό που σου προβάλλει.

• Πολλές φορές ο σύγχρονος αποµονωµένος άνθρωπος βρίσκει στις εκποµπές αυτές αναφορές κοινωνικότητας που απεγνωσµένα ψάχνει (αίσθηση παρέας, συντροφικότητας).

• Ο τηλεθεατής απενοχοποιείται για την παρακολούθηση των εκποµπών αυτών και διότι προβάλλονται ως «εκποµπές κοινωνικού περιεχοµένου.